8.5荃灣夜首度有反送中示威者遭斬傷，在眾安街慘被兩名白衣刀手以行刑式斬斷手腳筋的黑衣青年阿米，休養3周後，首度開腔接受《蘋果》專訪，憶述當晚為救遇襲手足，結果左腳肌肉幾近全被斬斷，將永久失去知覺，亦未肯定活動能力能否復原，「真係驚以後行唔返。」事件至今無人被捕，更再發生將軍澳連儂牆斬人案，阿米直言，若非有市民拍片並搜出兇徒血衣，或會和他的案件一樣不了了之。眼見警方當示威者為「曱甴」，亦不再保護市民，他擔心會由事主變被告，終無奈放棄報案，以免送羊入虎口，「就算真係受傷，都唔會夠膽報警。」

記者：龔蕙芝 攝影：周子惇

29歲的阿米（化名）坐在輪椅，需由姊姊陪同出門受訪，「因為右手傷咗，好難自己推輪椅。」他展示後腦及四肢多處傷勢，左腳和右手正繫上護托，「8成肌肉斷咗，腳掌係完全郁唔到。」傷口見骨的右手，甚至遭利刀「片走骨碎」；連帶後腦被棍扑穿，須縫6至7針，左手指骨關節亦被打至無法握緊拳頭，全身上下滿是瘀傷，至今仍有瘀痛。

「其實真係驚以後行唔返，到而家都有呢種恐懼感。」阿米一邊用手指重複篤向小腿，一邊對記者解釋：「隻腳到而家都有啲位冇乜知覺。」至訪問後覆診，醫生告知他小腿表面神經遭斬斷，將無法復原，部份小腿將永沒知覺。

8.5罷工當日，阿米參加完荃灣公園的罷工集會，黃昏時返回葵芳工廈的工作室，工作至晚上10時許，仍在荃灣的朋友致電約他消夜，阿米於近11時甫到川龍街，就看到一群白衣人追打黑衣人，因擔心有朋友遇襲，便隨其他黑衣示威者追上前。

豈料一批超過40人的白衣暴徒，突然由二陂坊衝出，由於人群眾多，阿米走避不及，「起初冇留意佢哋有冇攞刀，諗住既然走唔切，就嘗試阻一阻佢哋，至少唔會畀佢哋打到啲記者呀嗰啲，希望救一救人。」

之後就是阿米形容感覺非常漫長的受襲過程，先是左手被捉着狂打，阿米嘗試逃脫不果，「揈唔甩，跟住後面就feel到中咗棍。」隨之而來是10多人持武器圍毆及刀斬，「覺得隻腳突然之間乏力，連本來捉住白衣人嘅右手亦開始冇力。」即使已癱軟在地，白衣暴徒仍不收手，把阿米推到一邊繼續打，直至大批示威者趕到時，他已血流披面，腳部刀傷的血流滿一地。送院後，阿米一度有生命危險，經歷逾4小時手術，才轉至穩定。

阿米是反送中風波以來，首名遭白衣人用刀斬傷的無辜市民，令全城震怒。翌日他和姊姊看到新聞，更是怒火中燒，「（警方）可以謊稱話受傷者完全冇需要協助，其實你一開始都唔打算理。」在眾安街恐襲事件中，阿米傷勢最嚴重，另一黑衣青年及有兩名被指施襲的白衣人送院。警方當時回覆傳媒稱，警員趕到仁濟醫院及瑪嘉烈醫院，主動聯絡3名傷者，傷者稱不用協助，故沒他們進一步資料。

阿米批評，警方沒聯絡他是想淡化恐襲事件。他和姊姊強調，在兩間醫院均從無警員聯絡他，又引述醫護人員指：「冇警察搵過我。」事發至今3周仍無人被捕，令阿米覺得諷刺，「有人犯罪咩？好似乜嘢事都冇發生過咁就算數。」

相對7.21元朗恐襲當晚，不少便衣警員在屯門博愛醫院聯絡傷者錄口供，但8.5荃灣夜，重傷的阿米就消失在「沒有進一步資料」裏。8.5後荃灣再有數次白衣人結黨襲擊義務急救員或黑衣青年，同樣無人被捕。本月20日發生的將軍澳斬人案，阿米認為若非現場有市民拍片，之後徹夜到大廈搜出兇徒血衣和閉路電視片段，相信會和8.5夜一樣不了了之。

過去3星期，阿米除了養傷，亦和姊姊掙扎應否報警，並尋求法律意見。若果報案，「（要）賭佢唔會秋後算賬，賭佢唔搞你囉。」連日來，警方在每日例行記者會一次又一次的要求「受傷市民報警及提供資料」，但8.5案原先列作「在公眾地方打架」，他一直擔心「隨時就會（由事主）變成佢哋告嘅對象。」加上父母反對，終放棄報警。

直至8月13日，警方才在記者會改口稱循「傷人案」跟進，阿米仍對警方沒有信心，「好多人都會話唔報警先安全。」同為受襲傷者，阿米稱明白「爆眼少女」的處境，她因沒報警而被誣衊做假，「（警方）根本唔將示威者當做係人，連平民都可以傷害嘅時候……就算真係受傷，都唔會夠膽報警。」

阿米慨嘆短短兩個多月，目睹警隊知法犯法斷送執法者的信用，甚至把需要他們保護的市民當作「曱甴」般的害蟲去處理，「如果立場唔同就可以用武力傷害人，攞埋你條命都冇人理，好似攞正牌咁，其實係幾恐怖嘅一件事。」仍在休養的他，希望手足們堅持信念，代替像他一樣受傷且暫無法站出來的人對抗極權，「做一件啱嘅事，係唔需要怕人打壓同傷害。」